b'\n_START_ARTICLE_\nGagarina kauss\n_START_SECTION_\nKausa nosaukums\n_START_PARAGRAPH_\nP\xc4\x93c l\xc4\xabgas komis\xc4\x81ra Aleksandra Medvedeva teikt\xc4\x81, kauss nosaukts Gagarina v\xc4\x81rd\xc4\x81, jo Krievijas pilso\xc5\x86i vi\xc5\x86u saista ar izciliem sasniegumiem, k\xc4\x81 ar\xc4\xab l\xc4\xabdz br\xc4\xabdim, kad kauss tika izveidots, Gagarina v\xc4\x81rds nekad nebija ticis izmantots k\xc4\x81 n\xc4\x81cijas simbols. No l\xc4\xabgas izveidot\xc4\x81ju puses izskan\xc4\x93ju\xc5\xa1as ar\xc4\xab versijas, ka Gagarina lidojums kalpo k\xc4\x81 metafora 20. gadsimt\xc4\x81 notiku\xc5\xa1ajai padomju hokeja izaugsmei._NEWLINE_V\xc4\x93l viens kandid\xc4\x81ts, kura v\xc4\x81rd\xc4\x81 balvu bija pl\xc4\x81nots saukt, bija padomju hokeja le\xc4\xa3enda Anatolijs Tarasovs, kur\xc5\xa1 nereti tiek uzskat\xc4\xabts par vienu no padomju hokeja pamatlic\xc4\x93jiem. V\xc4\x93l\xc4\x81k Tarasova v\xc4\x81rd\xc4\x81 tika nosaukta viena no l\xc4\xabgas div\xc4\xabzij\xc4\x81m.'